Andrey Santos. Andrey Nascimento dos Santos (2004-yil 3-may) – Braziliyalik professional futbolchi, Angliya Premyer ligasining Chelsea klubi va Braziliya milliy terma jamoasi yarim himoyachisi. Klublardagi karyerasi. Vasco da Gama. Toʻrt yoshida Santos ortiqcha vaznini yoʻqotish maqsadida futzal bilan shugʻullanishin boshlagan. Unda bu oʻyinga boʻlgan muhabbat paydo boʻladi va keyinchalik Vasco da Gama jamoasi yoshlar akademiyasida dastlab himoyachi, keyinchalik esa yarim himoyachi sifatida toʻp surishni boshlaydi. 2021-yil 6-mart kuni Santos 16 yoshida Campeonato Carioca turniri doirasida zaxiradan maydonga tushgan holda katta futboldagi debyutini oʻtkazadi. Uning ligadagi debyuiti esa 2021-yil 28-noyabrda Londrina klubiga qarshi uchrashuvda qayd etildi. Chelsea. 2023-yilning 6-yanvarida Santos Vasco da Gama Santos klubni tark etib Chelsea safiga qoʻshilishi maʼlum qilindi. Vasco da Gama (ijara). 2023-yil 2-mart kuni yarim himoyachi ijara asosida sobiq klubi safiga borib qoʻshildi va u yerda 30-iyunga qadar toʻp surdi. Nottingham Forest (ijara). 2023-yil 25-avgust kuni Chelsea Santosning Nottingham Forest klubi bilan ijara shartnoma imzolaganini maʼlum qildi. Ushbu klubdagi debyutini Premyer liga doirasida Anfield stadionida boʻlib oʻtgan Liverpool jamoasiga qarshi uchrashuvda oʻtkazgan. Santos 5 oy davomida Nottingham safida atigi ikki oʻyin oʻtkazgan holda oʻyin amaliyoti yetishmovchiligi sabab londonliklar safiga qaytarildi. Strasburg (ijara). 2024-yil 1-fevral kuni Santos Liga 1 jamoasi Strasburgga mavsum oxiriga qadar ijaraga berildi.